O ka lemoga bjang gore o na le mona? Ipotšiše: ‘Na ke a thaba ge thaka ya ka e atlega goba ke a nyama? Na ke a nyama goba ke a thaba ge moratho wa ka, morutwanagotee yo a nago le bokgoni goba mošomigotee a palelwa ka tsela e itšego?’ Ge e ba dikarabo tša gago e le “ke a nyama” le “ke a thaba,” gona o ka ba o hlagolela go ba le mona. (Genesi 26:12-14) Encyclopedia of Social Psychology e re, “Mona o ka dira gore motho a se sa thabela dilo tše dibotse bophelong gomme a se sa hlwa a leboga dimpho tše dintši tša bophelo. . . . Mekgwa e bjalo ga e dire gore motho a thabe.” Makhura a go tlotša motho ge a kgethwa le seorelo se sekgethwa. Jehofa o be a neile Moshe tsela yeo a ka dirago makhura a go tlotša motho ge a kgethwa goba setlolo le seorelo se sekgethwa. Ka moka ga tšona di be di na le dinoko tše nne tša go se swane. (Ekisodo 30:22-25, 34-38) Baperisita ba itšego ba be ba na le bokgoni bja go dira makhura a go tlotša motho ge a kgethwa le go kgonthišetša gore dilo tše di dula di hwetšagala.—Numeri 4:16; 1 Dikoronika 9:30.